ബ്രിട്ടീഷുകാരോടുള്ള ഇന്ത്യയുടെ വെറുപ്പാണ് ചിത്രം പറയുന്നത് സര്ദാര് ഉദ്ദം എന്തുകൊണ്ട് ഓസ്കാര് എന്ട്രിയായില്ല എന്ന് വ്യക്തമാക്കി ജൂറി അംഗങ്ങള് ന്യൂ ഡല്ഹി : കഴിഞ്ഞ ദിവസം ഇത്തവണത്തെ ഓസ്കാറിനുള്ള ഇന്ത്യന് എന്ട്രിയായി പെബിള്സ് എന്ന തമിഴ് ചിത്രം തിരഞ്ഞെടുത്തിരുന്നു. മലയാളം ചിത്രം നായാട്ട് ഉള്പ്പടെ 14 ചിത്രങ്ങളുടെ അവസാന പട്ടികയില് നിന്നാണ് ഈ ചിത്രം തിരഞ്ഞെടുത്തത്. ഈ 14 ചിത്രങ്ങളുടെ കൂടെ ജനപ്രീതി ഏറെ നേടിയ സര്ദാര് ഉദ്ദം എന്ന ചിത്രവുമുണ്ടായിരുന്നു. എല്ലാ തരത്തിലും മികച്ചു നിന്ന ചിത്രം എന്തുകൊണ്ട് ഓസ്കാര് എന്ട്രി ആയില്ല എന്ന് വ്യക്തമാക്കുകയാണ് ജൂറി അംഗം ഇന്ദ്രദീപ് ദാസ് ഗുപ്ത. ബ്രിട്ടീഷുകാരോടുള്ള ഇന്ത്യയുടെ വെറുപ്പാണ് ചിത്രം പറയുന്നതെന്ന് ഗുപ്ത പറഞ്ഞു. സിനിമയില് ജാലിയന് വാലാബാഗ് സംഭവത്തെ ആവിഷ്കരിച്ച രീതി നീണ്ടുപോയി. രക്തസാക്ഷികളുടെ യഥാര്ത്ഥ വേദന ഒരു കാഴ്ചക്കാരന് അനുഭവിക്കാന് വളരെയധികം സമയമെടുക്കും. ആഗോളവല്ക്കരണത്തിന്റെ കാലഘട്ടത്തില്, ഈ വിദ്വേഷം മുറുകെ പിടിക്കുന്നത് ന്യായമല്ല അദ്ദേഹം പറഞ്ഞു. അതേസമയം ക്യാമറ, എഡിറ്റിംഗ്, സൗണ്ട് ഡിസൈന്, ആ കാലഘട്ടത്തിന്റെ ചിത്രീകരണം എന്നിവയുള്പ്പെടെയുള്ള സിനിമാറ്റിക് ക്വാളിറ്റിയില് സര്ദാര് ഉദ്ദം മികച്ചതാണ്. എന്നാല് സിനിമയുടെ ദൈര്ഘ്യം പ്രശ്നമാണെന്ന് കരുതുന്നതായി മറ്റൊരു അംഗം സുമിത് ബസു പറഞ്ഞു. ജാലിയന് വാലാബാഗ് കൂട്ടക്കൊലയ്ക്ക് പ്രതികാരമായി മൈക്കിള് ഒ ഡ്വയറെ കൊലപ്പെടുത്തിയതിലൂടെ പ്രശസ്തനായ സ്വാതന്ത്ര്യ സമരസേനാനി സര്ദാര് ഉദ്ദം സിങ്ങിന്റെ ജീവിതവും പോരാട്ടവുമാണ് ഷൂജിത് സിര്കാര് പറയുന്നത്. Tags